钦定古今图书集成/明伦汇编/氏族典/第634卷 > 《金史》 > 乌古论黑汉
## 钦定古今图书集成/明伦汇编/氏族典/第634卷 > 《金史》 > 乌古论黑汉

按《金史乌古论黑汉传》，“黑汉初以亲军入仕，尝为唐
邓元帅府把军官。天兴二年，唐州刺史内族纠鲁病
卒，邓州总帅府以蒲察都尉权唐州事。宋军两来围
唐，唐乏食，遣万户夹谷定住奏请军粮，不报。时朝廷
道梗，帅府承制以黑汉权刺史，行帅府事。邓帅移瑗
以城叛归于宋，遗书招黑汉，黑汉杀其使者，不报。宗”
王安抚率兵攻唐鄂，司王太尉继至，攻益急，城中粮
尽，人相食。黑汉杀其爱妾啖士，士争杀其妻子。官属
聚议欲降，黑汉与聂都统执议益坚。宋军入城，获黑
汉，胁使降，黑汉不屈，为所杀。